Kábítószeres tűvel szúrhattak meg egy nőt az 1-es villamoson – Borsod24
Tűvel szúrt meg egy férfi egy négygyermekes anyát az 1-es villamoson. A nő azóta orvosról orvosra jár, írja a Blikk.
A 44 éves nő hétfőn utazott az 1-es villamoson. A Kacsóh Pongrác úti megállóban egy fiatal férfi szállt fel, elég furcsa állapotban. A nő nem lepődött meg, mert ezen a vonalon megszokott, hogy drogosokat és annak tűnő embereket lát.
A nő pár perccel később egy kis szúrást érzett a combjánál. Először fel sem fogta, mi történt, aztán a férfi markában meglátta a fecskendőt. Mire felocsúdott, a férfi már a villamos közepén járt, majd le is szállt.
Többször szóltak a hírek már arról, hogy a Hős utcánál, a Népligetnél és környékén nagyon sok probléma akad az olcsó drogoktól beállt emberek miatt. Emiatt már a villamosvezetők is tiltakoztak, a rendőrség pedig razziákat tartott, de a Terrorelhárítási Központ közelében is árulják a lónyugtatóval befújt dohányt.
Kék hírek1-es villamos, kábítószer, tűszúrás